**ERASMUS+ Szakmai gyakorlat Törökországban**

Helyszín: Nevsehir

Időpontja: 2022. október 30 – november 19.

A munkanaplót készítette: Tonhauser Tamás hegesztő

2022.10.30. Vasárnap: Budapestről indult a repülőgépünk Isztambulba, ahol egy kis várakozás után felszálltunk a másik gépünkre, ami elvitt minket Kayseribe. Életem első repülése volt. Az indulásnál nagyon izgultam, és rövid idő után meg is szerettem a repülést. Mikor Kayseribe érkeztünk, egy kisbusz hozott el minket a hotelbe. Átvettük a szobákat, ahol gyorsan le is pihentünk.

10.31. Hétfő: Egy rövid alvás után reggel felkeltünk, és reggeliztünk egyet. Miután megreggeliztünk a szálloda igazgatójával, Tuncay-jal találkoztunk, ismerkedtünk egy kicsit. Beszélgetésünk után kaptunk 17 feladatot, amit csapatokban kellett megcsinálni. A városban többféle dolgot kellett megkeresni, és fényképet készíteni. Ez egy nagyon szuper activity volt, én nagyon élveztem. Segített megismerni a várost, az embereket és a látványosságokat a város minden pontján. Nevsehir egy nagyon szép város, tele segítőkész és vidám emberekkel. Miután megkerestük a helyeket, és elvégeztük a feladatokat, vacsoráztunk egyet, nagyon finom ételek vannak hatalmas választási lehetőségekkel. Vacsora után egy megbeszélést tartottunk, aminek a keretein belül leellenőrizték a feladatok megoldását. Ezután kimentünk a többiekkel egy kicsit a városba, megnéztük, hogy este milyen, és nagyon szép. Visszaértünk a szállásra és kalandokkal tele, lefeküdtünk aludni.

11.01. Kedd: Reggel elindultunk a munkahelyekre. Én az OMS cégnél vagyok gyakorlaton. Az első nap kicsit szomorú voltam, úgy éreztem, hogy az emberek nem szeretnek minket. Mindenkinek megmondták, hogy ki lesz az oktató, elvezettek hozzá, és ismerkedtünk velük, és a munkával is. Rövid idő után át is adták nekünk a gépeket, és elkezdtünk dolgozni. A munkahelyen hegesztő robotok vannak, nagyon praktikusak, gyorsak és egyszerű kezelni. Ami az én feladatom az az, hogy kétféle méretű vasat kell behelyeznem a gépbe, függőlegesen egyezniük kell. Nekem nagyon tetszik. 13:00 kor eljött az ebédidő a munkahelyen. Először furcsa volt az étel, viszont az íze az nagyon finom volt. Kellemesen csalódtam. Ebéd után visszaálltunk dolgozni, majd 16:00 kor végeztünk. Miután visszaértünk a szállásra, letusoltunk, elmentünk egy kicsit a városba, és vacsorára visszajöttünk. Vacsora után egy török nyelvórán vettünk részt, ahol Fatih megtanított minket törökül köszönni. Nyelvlecke után elmentünk aludni.

11.02. Szerda: Reggel elindultunk a munkahelyre, ahol már mosolyogva vártak minket, és ekkor már éreztem, hogy az első napi félelmem az teljesen felesleges volt. A munkahelyen az emberek nagyon segítőkészek, viccesek, és jókat lehet velük beszélgetni, amit google fordító segítségével hajtottunk végre. 13:00-kor ismét ebédidő volt, finom volt az ebéd. 16:00-kor végeztünk, visszajöttünk a szállásra, pihentünk egy kicsit, majd elmentünk vacsorázni. Vacsora után egy újabb nyelvlecke volt Fatih-val, ismét tanított nekünk sok-sok török szót. Megtanultunk számolni is törökül. A nyelvlecke után szabad időnk volt, aminek a keretein belül elmentünk a plázába, és körbe néztünk ott.

Körülbelül 10 órakor lefürödtünk és lefeküdtünk aludni.

11.03. Csütörtök: Reggel elmentünk a munkahelyre, ahol már nagyon kedvesen vártak minket. 13:00 kor ebédeltünk majd visszamentünk dolgozni. 16:00 kor végeztünk, visszajöttünk a szállásra, és beszélgettünk a többiekkel. 18:30 kor elmentünk vacsorázni, majd vacsora után ellátogattunk egy helyi kávéházba, ahol megismerkedtünk a kávé történetével, és török kávét kóstoltunk meg. Ezután szabad foglalkozás volt, a városban sétálgattunk.

11.04. Péntek: Kicsit nehézkesen keltem fel, nagyon fáradt voltam. Elmentünk dolgozni, már semmi félelem nem volt bennem, az emberek nagyon kedvesek voltak velünk, sokat beszélgettünk. 12:30 kor mentünk el ebédelni ugyanis mondták a kollegák, hogy valami imádság van, ezért előbb ebédelünk. 16:00 kor végeztünk, vacsoráztunk, és utána Tuncay-jal egy megbeszélést tartottunk arról, hogy milyen volt az első hetünk Törökországban.

11.05. Szombat: Reggel elmentünk a Zemi völgybe túrázni. Egy hosszas séta után oda is értünk. A hely nagyon szép és különleges volt. Csináltunk gyönyörű képeket, aztán ebédeltünk egyet. Elmentünk egy török fürdőbe, ahol szaunáztunk, jacuzziztunk, és kaptunk egy habmasszázst is. Utána elmentünk szuveníreket venni, és jöttünk haza pihenni mert elfáradtunk.

11.06. Vasárnap: Reggel elmentünk megnézni a hőlégballonokat. Nagyon sok volt, és nagyon szépek voltak együtt a levegőben. Utána elmentünk lovagolni, amitől nagyon féltem, de ahogy felültem a lóra minden félelmem elmúlt. Körülbelül egy órát lovagoltunk, nagyon tetszett. Kicsit hideg volt, de nagyon jól éreztem magam. Visszajöttünk a szállásra, kajáltunk aztán lepihentünk.

Hétfő: Reggel felkeltünk, megmosakodtunk és utána munkába mentünk. A munkahelyen éppen tea szünet volt, amikor észrevettük, hogy eső lesz. A kollegák azt mondták, hogy itt nagyon ritkán esik az eső és aranyat ér. Munkaidő végén mikor kimentünk Kevinnel és Szilivel a gyárból az eső még esett. A busz meghibásodott, ezért várnunk kellett egy órát. Kicsit megáztunk. Miután visszaértünk a Hotelbe egy zuhanyzás és egy kis pihenés után vacsoráztunk. Volt este egy rövid török óránk aztán lefeküdtem aludni.

Kedd: Reggel nem éreztem jól magam, ezért nem mentem dolgozni. Valószínűleg megfáztam egy kicsit. Sokat pihentem és gyógyszereket vettem be. Délután elmentem ebédelni egyet, aztán pihentem. Vacsora után a többiek elmentek török családokat látogatni.

Szerda: Reggel amikor felkeltem, már jól éreztem magamat, felöltöztem és elmentem a munkahelyre dolgozni. Egyre többet beszélgettünk a gyárban a kollegákkal. Egyre kedvesebbek velünk. Hatalmas örömömre, az igazgató úr és Ramazan is meglátogatott minket a munkahelyünkön. Munka után a hotelba érve, kicsit fáradtan de elindultunk egy kicsit vásárolni a városba, aztán visszajöttünk a hotelba vacsorázni. Kajálás után még kimentünk a városba, amit már nagyon jól ismerünk.

Csütörtök: Reggel nehezen ébredtem fel, fáradt voltam. Elindultunk munkába. Munkahelyemen a robot, amin dolgozok nem akarta az igazat, mindig volt vele valami baj, így nem tudtam sokat dolgozni. Munka idő után, a hotelbe visszaérve pihentem vacsoráig. Vacsora után az volt a terv, hogy bowlingozni megyünk, de sajnos elmaradt. Ezáltal inkább pihentünk a pénteki napra.

Péntek: Kipihenten indultam munkába. Ahol a robot már hibátlanul működött, sok anyagot le tudtam gyártani hiba nélkül. Munka után pihentem. Vacsora előtt elmentünk a boltba, ahol vettünk pár darab nasit estére. Vacsora után Tuncay születésnapját ünnepeltük, megbeszéltük a hét eseményeit, leadtuk a szennyes ruhákat, majd elmentünk bowlingozni. Nem az én sportágam a bowling, erre rájöttem. Körülbelül egy órát bowlingoztunk, a végére már én is belejöttem. Bowlingozás után átjött a szobánkba Patrik is, és beszélgettünk, lazulgattunk egy kicsit.

Szombat: Szabad nap volt, mindenki azt csinált amit akart. 12:00-ig aludtam nagyjából, aztán elmentünk kajálni egy közeli dönereshez. Nagyon finom volt, egy szendvics dönert ettem. Miután visszaértünk a szállásra, lefeküdtünk pihenni. Igazából pihentünk egész nap.

Vasárnap: A mai napon kirándulni voltunk. Nagyon sok érdekességet láttunk. Voltunk 2 panoráma kilátón, agyagozást néztünk egy kerámia gyárban, földalatti városban voltunk, és templomoknál. Nagyon fáradtak lettünk, ugyanis tűzött a nap. Kirándulás után ebédeltünk, majd visszaindultunk a szállásra. A szálláson már csak beszélgetünk és pihentünk, és megyünk majd vacsorázni.

Hétfő: A harmadik héten már igazi alkalmazottnak tekintettek a vállalatnál. Teljesen önállóan dolgoztam. Önállóan intéztem az ügyeimet.

A munka után nagyon sokat kellett várni a buszra, mert elromlott. Már majdnem elindultunk gyalog, de tanár úr megnyugtatott, hogy várjunk türelemmel. Este, a vacsora után kimentünk a plázába játszani.

Kedd: Ma azt mondták, hogy jobban dolgozunk, mint a helyi munkások. Ez jól esett. A szünetekben sokat viccelődünk velük, és sokat megtudunk egymásról. Ma is jó volt az ebéd. A svéd asztalos vacsorák pedig nagy választékot biztosítanak. Este pihentünk.

Szerda: Kicsit elaludtunk, de azért eljutottunk a munkahelyre. Ma is jót dolgoztunk. Este ismét bowlingoztunk. Már sokkal jobban ment.

Csütörtök: Szomorú nap volt a mai. Az utolsó munkanap a munkahelyen. Azért mai is ugyanúgy dolgoztam, mint máskor. Délután ajándékot adtam a kollégáknak. Nagyon örültek neki. Este kimentünk a városba vásárolgatni.

Pénteken: Később reggeliztünk. Kipihentük magunkat. Délelőtt fociztunk, délután vásároltunk és csomagoltunk. Estefelé Tuncay, Ramazan és tanár urak összehívtak minket, és megbeszéltük, hogy mit tanultunk a három hét alatt. Angolul kellett elmondanunk, hogy mi tetszett és mi nem. Mindenki kapott ajándékot.

Este török táncházba mentünk. Ez nagyon látványos volt. Sokáig fennvoltunk és csomagoltunk.

Szombaton korai reggeli után megkezdtük a hazautat. A repülőtéren vártak szüleim. Örültünk egymásnak. Sokat meséltem nekik. Nagyon örülök, hogy részt vehettem ezen a szakmai gyakorlaton. Sokat tanultam. Köszönöm.

Tonhauser Tamás